لیونل مسی رکوردا دویمور.
ایدمان حیاتیندا سایسیز حساب‌سیز باشاریسی اولان آرژانتینلی سوپر اولدوز، شامپیونلار لیگی تاریخینه گئچدی.
بارسلونانین سلاویا پراگ ایله رقیب ائوینده اوینادیغی اویون‌دا تیمینین ایلک گلونا ایمضا آتان مسی، شامپیونلار لیگین‌ده اوست اوسته ۱۵ مؤوسوم گل ووران ایلک فوتبالچی اولدو.
مسی، سلاویا پراگا ووردوغو گللا تورنمنت تاریخین‌ده ۳۳ فرق‌لی تیمه گل ووران رائول و کریستیانو رونالدونو دا یاخالامیش اولدو.
سوپر اولدوزون ایدمان یاشامیندا، بارسلونا ایله بو مؤوسوم عینی قروپ‌دا مباریزه ائدن اینتر و بورو‌سیا دورتموندا قارشی ایسه گلو یوخ.
مسی بو ایکی تیمدن بیرینه گل ووردوغو تقدیرده، رکوردون تک صاحبی اولاجاق.
آرژانتینلی اویونچو، بؤیوکلر لیگین‌ده ایلک گلونو ۲۰۰۵-۲۰۰۶ مؤوسومون‌ده پاناتینایکوسا وورموشدو.
۳۲ یاشین‌داکی اولدوز، شامپیونلار لیگینده ۱۱۴ گل ووردو.
